Xerox' primære produkt har alltid vært kopimaskiner. Xerox hadde en rekke patenter som i starten ga firmaet nesten monopol på kopimaskiner. Produsentnavnet ble derfor på engelsk et såkalt degenerert varemerke, det vil si et ord som ble brukt som betegnelse for alle tilsvarende produkter, altså for fotostatkopier og kopiering generelt. Maskinene ble for det meste utleid, noe som ga Xerox faste inntekter og en stor serviceorganisasjon.